CELEX: C2007/269/28
Language: sl
Date: 2007-11-10 00:00:00
Title: Zadeva C-371/06: Sodba Sodišča (šesti senat) z dne 20. septembra 2007 (predlog za sprejetje predhodne odločbe Hoge Raad der Nederlanden – Nizozemska) – Benetton Group SpA proti G-Star Internatonal BV (Znamke – Direktiva 89/104/EGS – Člen 3(1)(e), tretja alinea, in (3) – Znak – Oblika, ki daje proizvodu bistveno vrednost – Uporaba – Oglaševalske kampanje – Privlačnost oblike, pridobljena pred prijavo za registracijo zaradi njene prepoznavnosti kot razlikovalnega znaka)

10.11.2007   
            
            
               SL
            
            
               Uradni list Evropske unije
            
            
               C 269/15
            
         Sodba Sodišča (šesti senat) z dne 20. septembra 2007 (predlog za sprejetje predhodne odločbe Hoge Raad der Nederlanden – Nizozemska) – Benetton Group SpA proti G-Star Internatonal BV
   (Zadeva C-371/06) (1)
   
   (Znamke - Direktiva 89/104/EGS - Člen 3(1)(e), tretja alinea, in (3) - Znak - Oblika, ki daje proizvodu bistveno vrednost - Uporaba - Oglaševalske kampanje - Privlačnost oblike, pridobljena pred prijavo za registracijo zaradi njene prepoznavnosti kot razlikovalnega znaka)
   (2007/C 269/28)
   Jezik postopka: nizozemščina
   Predložitveno sodišče
   Hoge Raad der Nederlanden
   Stranki v postopku v glavni stvari
   
      Tožeča stranka: Benetton Group SpA
   
      Tožena stranka: G-Star Internatonal BV
   Predmet
   Predlog za sprejetje predhodne odločbe – Hoge Raad der Nederlanden – Razlaga člena 3(1)(e), prva alinea, Prve Direktive Sveta 89/104/EGS z dne 21. decembra 1988 o približevanju zakonodaje držav članic v zvezi z blagovnimi znamkami (UL L 40, str. 1) – Hlače iz jeansa, katerih razlikovalni znak so značilnosti delovne ali motoristične obleke s ščitniki za koleno – Znak, ki ga sestavlja oblika, proizvodu daje bistveno vrednost.
   Izrek
   Člen 3(1)(e), tretja alinea, Prve Direktive Sveta 89/104/EGS z dne 21. decembra 1988 o približevanju zakonodaje držav članic v zvezi z blagovnimi znamkami je treba razlagati tako, da oblika proizvoda, ki mu daje bistveno vrednost, na podlagi člena 3(3) te direktive ne more biti znamka, če je postala privlačna zaradi prepoznavnosti kot razlikovalnega znaka pred prijavo zaradi oglaševalskih kampanj, v katerih so bile predstavljene posebne značilnosti zadevnega proizvoda.
   
      (1)  UL C 294, 2.12.2006.